Pro ecclesia -mitalin säännöt
1 §
Pro ecclesia -mitalissa on hopeisella pyöreällä kentällä kultainen koveraperäinen Yrjön risti, jonka sakaroiden välissä ovat Pyhän kolminaisuuden tunnukset. Kääntöpuolella on hopeinen Luther-ruusu. Heraldiset värit ovat kulta ja hopea. Mitali on ripustettu nauhaan sileällä renkaalla. Nauhan leveys on 32 mm, keltainen ja moiré-kuvioitu.
2 §
Kirkkohallitus voi myöntää Pro ecclesia -mitalin henkilölle, joka on 
erityisen ansioitunut kirkon työssä sen eri tasoilla. 
3 §
Kirkkohallitus voi peruuttaa myöntämänsä Pro ecclesia -mitalin, jos sen saaja virassaan tai muuten on käyttäytynyt kirkon ja sen sanoman arvoa alentavalla tavalla.
4 §
Pro ecclesia -mitali myönnetään kirkon kunniamerkkitoimikunnan esityksestä. Mitalia voidaan myöntää noin viisi kappaletta vuodessa ja ne luovutetaan juhlallisin menoin.
5 §
Kirkkohallitus vastaa Pro ecclesia -mitalin hankkimisesta. Mitali on numeroitu. Luettelo myönnetyistä mitaleista ja myöntämisperusteista pidetään Kirkkohallituksessa.

